Diari Oficial de la Generalitat Valenciana


Sumari del DOGV 7359, del 12-09-2014 (2014/8290)

RESOLUCIÓ de 4 de setembre 2014, del president del Consorci Hospital General Universitari de València, per la qual es resol la Convocatòria ID/01/2014, per a la provisió, pel sistema de lliure designació, de diverses places no assistencials convocades per la Resolució de 28 de juliol de 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7359

Data del DOGV
:   12-09-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/8290


Data del document
:   04-09-2014

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de setembre 2014, del president del Consorci Hospital General Universitari de València, per la qual es resol la Convocatòria ID/01/2014, per a la provisió, pel sistema de lliure designació, de diverses places no assistencials convocades per la Resolució de 28 de juliol de 2014. [2014/8290]  
La base setena de la Resolució de 28 de juliol de 2014, del president del Consorci Hospital General Universitari de València, per la qual es convoquen per a la seua provisió, pel sistema de lliure designació, diverses places no assistencials del Consorci Hospital General Universitari de València (DOCV 7332, 05.08.2014), preveu que l'òrgan competent resolga la convocatòria mitjançant l'oportú nomenament.  
  
D'acord amb la proposta formulada per la comissió de valoració de la convocatòria.  
D'acord amb les competències atribuïdes per l'article 15.1 dels Estatuts Refosos del Consorci Hospital General Universitari de València, aprovats pel Conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, resolc:  
1. Nomenar Margarita Torres Lloret, funcionària de carrera del cos de Gestió de l'Administració de la Seguretat Social del grup B (subgrup A2), DNI 99512389B, en la plaça número 28785, subgrup/grup de titulació A1/A o A2/B, CD 26, directora de Recursos Humans del Consorci HGUV.  
2. Nomenar Isabel Blas Ferrer, DNI 43098055V, funcionària de carrera de la Generalitat del grup A (subgrup A1), administració general, en la plaça número 52817, subgrup/grup de titulació A1/A, CD 28, cap de l'Àrea de Recursos Humans del Consorci HGUV.  
La presa de possessió en la respectiva plaça s'ha de produir amb efecte de l'endemà de la publicació de la present resolució en el Diari Oficial de la Comunitat Valenciana.  
Les persones interessades poden ser cessades discrecionalment per l'autoritat que les nomena.  
La Direcció de Recursos Humans ha de formalitzar els actes administratius oportuns per a l'eficàcia material d'esta resolució.  
Contra la present resolució, que posa fi a la via administrativa, les persones interessades poden interposar recurs contenciós administratiu, d'acord amb allò previst en els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, Reguladora de la Jurisdicció Contenciosa Administrativa, davant el Jutjat Contenciós Administratiu de València, en el termini de dos mesos, comptadors a partir de l'endemà de la seua publicació. Tot això sense perjudici de la utilització de qualsevol altre recurs que estimen convenient.  
  
València, 4 de setembre de 2014.- El president del CHGUV i conseller de Sanitat: Manuel Llombart Fuertes.